CELEX: 52015DP0452
Language: bg
Date: 2015-12-16 00:00:00
Title: Решение на Европейския парламент от 16 декември 2015 г. относно удължаването на мандата на председателя на Европейския орган за ценни книжа и пазари (ЕОЦКП) (C8–0315/2015 — 2015/0905(NLE))

24.11.2017   
            
            
               BG
            
            
               Официален вестник на Европейския съюз
            
            
               C 399/239
            
         P8_TA(2015)0452
   Удължаване на мандата на председателя на Европейския орган за ценни книжа и пазари (ЕОЦКП)
   Решение на Европейския парламент от 16 декември 2015 г. относно удължаването на мандата на председателя на Европейския орган за ценни книжа и пазари (ЕОЦКП) (C8–0315/2015 — 2015/0905(NLE))
   (Одобрение)
   (2017/C 399/51)
   
      Европейският парламент,
   
               —
            
            
               като взе предвид предложението на Съвета на надзорниците на Европейския орган за ценни книжа и пазари (ЕОЦКП) от 24 септември 2015 г. за подновяване на мандата на председателя на Европейския орган за ценни книжа и пазари за още един петгодишен мандат (C8-0315/2015),
            
         
               —
            
            
               като взе предвид член 48, параграф 4 от Регламент (ЕС) № 1095/2010 на Европейския парламент и на Съвета от 24 ноември 2010 година за създаване на Европейски надзорен орган (Европейски орган за ценни книжа и пазари), за изменение на Решение № 716/2009/ЕО и за отмяна на Решение 2009/77/ЕО на Комисията (1),
            
         
               —
            
            
               като взе предвид своя правилник,
            
         
               —
            
            
               като взе предвид доклада на комисията по икономически и парични въпроси (A8-0346/2015),
            
         
               A.
            
            
               като има предвид, че първият председател на ЕОЦКП беше назначен от Съвета на надзорниците на ЕОЦКП през 2011 г., след открита процедура за подбор, с мандат от пет години, в съответствие с член 48, параграф 2 от Регламент (ЕС) № 1095/2010;
            
         
               Б.
            
            
               като има предвид, че член 48, параграф 4 от Регламент (ЕС) № 1095/2010 предвижда, че Съветът на надзорниците на ЕОЦКП, като вземе предвид оценката, посочена в същия член, може еднократно да поднови мандата на председателя на ЕОЦКП, при условие, че това бъде утвърдено от Европейския парламент;
            
         
               В.
            
            
               като има предвид, че на 24 септември 2015 г. Съветът на надзорниците на ЕОЦКП предложи да поднови мандата на Стивън Майор, действащ председател на ЕОЦКП, за още един петгодишен мандат, и уведоми съответно Европейския парламент;
            
         
               Г.
            
            
               като има предвид, че на 17 ноември 2015 г. комисията по икономически и парични въпроси проведе изслушване на Стивън Майор, действащ председател на ЕОЦКП, по време на което той направи встъпително изказване и след това отговори на въпросите, зададени от членовете на комисията;
            
         
            
               1.
            
            
               Одобрява предложението за подновяване на мандата на Стивън Майор, като председател на ЕОЦКП, за още един петгодишен мандат;
            
         
            
               2.
            
            
               Възлага на своя председател да предаде настоящото решение на Съвета, Комисията, ЕОЦКП и правителствата на държавите членки.
            
         
      (1)  ОВ L 331, 15.12.2010 г., стр. 84.